*****

ΚΑΝΟΝΙΣΜΟΣ (ΕΟΚ) αριθ. 2362/87 ΤΗΣ ΕΠΙΤΡΟΠΗΣ

της 31ης Ιουλίου 1987

που τροποποιεί τον κανονισμό (ΕΟΚ) αριθ. 3677/86 του Συμβουλίου που καθορίζει ορισμένες διατάξεις εφαρμογής του κανονισμού (ΕΟΚ) αριθ. 1999/85 για το καθεστώς τελειοποίησης προς επανεξαγωγή

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Οικονομικής Κοινότητας,

τον κανονισμό (ΕΟΚ) αριθ. 1999/85 του Συμβουλίου της 16ης Ιουλίου 1985 για το καθεστώς τελειοποίησης προς επανεξαγωγή (1), και ιδίως το άρθρο 31,

Εκτιμώντας:

ότι ο κανονισμός (ΕΟΚ) αριθ. 3677/86 του Συμβουλίου (2), όπως τροποποιήθηκε από τον κανονισμό (ΕΟΚ) αριθ. 2361/87 (3), όρισε ορισμένες διατάξεις του κανονισμού (ΕΟΚ) αριθ. 1999/85· ότι πρέπει να τροποποιηθεί ο κανονισμός αυτός με ορισμένες απλουστεύσεις όσον αφορά τη χρήση των εμπορευμάτων που αποτελούν το αντικείμενο ενισχύσεων στην παραγωγή και την εφαρμογή ειδικών μέτρων εμπορικής πολιτικής σε περίπτωση θέσης παράγωγων προϊόντων σε ελεύθερη κυκλοφορία και την κοινοποίηση των αδειών που χορηγούνται·

ότι είναι αναγκαίο να προσαρμοστεί η διαδικασία ανταλλαγής πληροφοριών με τη χρήση του δελτίου INF 1 που επιτρέπει στην τελωνειακή αρχή του κράτους μέλους όπου εγκρίνεται η θέση των παράγωγων προϊόντων σε ελεύθερη κυκλοφορία να εισπράξουν το σύνολο των εισαγωγικών δασμών που προκύπτουν από την εν λόγω θέση σε ελεύθερη κυκλοφορία·

ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Οικονομικών Τελωνειακών Καθεστώτων,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Ο κανονισμός (ΕΟΚ) αριθ. 3677/86 τροποποιείται ως εξής:

1. Το άρθρο 2 αντικαθίσταται με το ακόλουθο κείμενο:

«Άρθρο 2

Τα εμπορεύματα στα οποία εφαρμόζεται το άρθρο 1 παράγραφος 3 στοιχείο η) τέταρτη περίπτωση, του βασικού κανονισμού και τα οποία αποτελούν τα αντικείμενο ενισχύσεων στην παραγωγή περιλαμβάνονται στο παράρτημα Ι.»

2. Το άρθρο 50, παράγραφος 1 αντικαθίσταται από το ακόλουθο κείμενο:

«1. Η θέση σε ελεύθερη κυκλοφορία των εμπορευμάτων εισαγωγής, είτε υπό μορφή αρχικών εμπορευμάτων, είτε υπό μορφή παράγωγων προϊόντων, άλλων από τα δευτερεύονται παράγωγα προϊόντα που αναφέρονται στο άρθρο 46 παράγραφος 1 στοιχείο β) που περιλαμβάνονται στον κατάλογο του παραρτήματος VII, υπόκειται στην εφαρμογή, από την τελωνειακή αρχή των ειδικών μέτρων εμπορικής πολιτικής που ισχύουν για τα εμπορεύματα εισαγωγής κατά τη στιγμή της αποδοχής της διασάφησης θέσης σε ελεύθερη κυκλοφορία.»

3. Το άρθρο 52 παράγραφος 1 αντικαθίσταται από το ακόλουθο κείμενο:

«1. Ο κατάλογος των παράγωγων προϊόντων και των εργασιών τελιοποίησης από τις οποίες προκύπτουν και στις οποίες εφαρμόζεται το άρθρο 21 παράγραφος 1 στοιχείο α) πρώτη περίπτωση του βασικού κανονισμού, περιλαμβάνεται στο παράρτημα VII.

Για την εφαρμογή του άρθρου αυτού, η καταστροφή των παράγωγων προϊόντων υπό τον έλεγχο της τελωνειακής αρχής, άλλων από εκείνα στα οποία εφαρμόζεται το άρθρο 21 παράγραφος 1 στοιχείο α) πρώτη περίπτωση, εξομοιώνεται με εξαγωγή εκτός του τελωνειακού εδάφους της Κοινότητας.»

4. Στο άρθρο 70 παράγραφος 3 στοιχείο α) προστίθεται ο κωδικός 6106.

5. Το άρθρο 74 αντικαθίσταται από το ακόλουθο κείμενο:

«Άρθρο 74

1. Με την επιφύλαξη της παραγράφου 4, όταν ζητείται να τεθούν σε ελεύθερη κυκλοφορία όλα ή ορισμένα από τα παράγωγα προϊόντα ή από τα αρχικά εμπορεύματα που αναφέρονται στο άρθρο 71, η τελωνειακή αρχή που καλείται να εγκρίνει τη θέση σε ελεύθερη κυκλοφορία ζητεί, με ένα δελτίο INF 1 θεωρημένο από αυτή, από την τελωνειακή αρχή που ενέκρινε το καθεστώς τελειοποίησης προς επανεξαγωγή, να της αναφέρει:

- το ποσό των εισαγωγικών δασμών που πρέπει να εισπραχθεί κατ' εφαρμογή του άρθρου 20 παράγραφος 1 ή του άρθρου 27 παράγραφος 3 του βασικού κανονισμού,

- την ποσότητα, τη δασμολογική κλάση και την καταγωγή των εμπορευμάτων εισαγωγής που χρησιμοποιήθηκαν στην κατασκευή των παράγωγων προϊόντων που τέθηκαν σε ελεύθερη κυκλοφορία.

Το ποσό των εισαγωγικών δασμών πρέπει επίσης να περιλαμβάνει την ενδεχόμενη διαφορά μεταξύ:

- του ποσού των εισαγωγικών δασμών που προσδιορίστηκε κατ' εφαρμογή του άρθρου 20 του βασικού κανονισμού ή του ποσού των εισαγωγικών δασμών που επεστράφη ή αποδόθηκε και

- το ποσό των ήδη βεβαιωθέντων δασμών, είτε που πρέπει να επιστραφεί ή που πρέπει να αποδοθεί.

Το πρωτότυπο του δελτίου INF 1 διαβιβάζεται στην τελωνειακή αρχή η οποία ενέκρινε το καθεστώς τελειοποίησης προς επανεξαγωγή και το αντίγραφο φυλάσσεται από την τελωνειακή αρχή που θεώρησε το δελτίο INF 1.»

2. Όταν η αίτηση για τη θέση σε ελεύθερη κυκλοφορία αφορά προϊόντα ή εμπορεύματα που αναφέρονται στο άρθρο 71 παράγραφος 2 και τα ειδικά μέτρα εμπορικής πολιτικής πρέπει να εφαρμοστούν στο κράτος μέλος όπου έχει εγκριθεί το καθεστώς, η τελωνειακή αρχή που καλείται να εγκρίνει τη θέση σε ελεύθερη κυκλοφορία ζητεί, με ένα δελτίο INF 1 θεωρημένο από αυτήν, από την τελωνειακή αρχή η οποία έχει εγκρίνει το καθεστώς τελειοποίησης προς επανεξαγωγή να της υποδείξει εάν τα ισχύοντα ειδικά μέτρα εμπορικής πολιτικής για τα εμπορεύματα που έχουν τεθεί υπό το καθεστώς τελειοποίησης προς επανεξαγωγή έχουν εφαρμοστεί. Στην περίπτωση αυτή το πρωτότυπο του δελτίου INF 1 διαβιβάζεται στην τελωνειακή αρχή η οποία ενέκρινε το καθεστώς τελειοποίησης προς επανεξαγωγή και το αντίγραφο φυλάσσεται από την αρχή που θεώρησε το δελτίο INF 1.

Στην περίπτωση κατά την οποία το δελτίο INF 1 χρησιμοποιείται για την εφαρμογή ειδικών μέτρων εμπορικής πολιτικής, η αρχή που παραλαμβάνει το δελτίο INF 1 επιδίδει την αίτηση στον κάτοχο της αδείας.

3. Η τελωνειακή αρχή στην οποία απευθύνεται το δελτίο INF 1 παρέχει τις πληροφορίες που ζητούνται στις θέσεις 8 έως 10 του εν λόγω δελτίου, το θεωρεί και επιστρέφει το πρωτότυπο. Εντούτοις, δεν είναι υποχρεωμένη να δώσει τις πληροφορίες αυτές μετά τη λήξη των προθεσμιών που προβλέπονται για την τήρηση των αρχείων της.

4. Το δελτίο INF 1 μπορεί να θεωρηθεί επίσης από την τελωνειακή αρχή που έχει εγκρίνει το καθεστώς τελειοποίησης προς επανεξαγωγή όταν ο κάτοχος της αδείας το ζητήσει. Για τον υπολογισμό και μόνο του ποσού που αναφέρεται στην παράγραφο 1, τα προϊόντα στα οποία αναφέρεται το δελτίο INF 1 θεωρούνται ότι έχουν τεθεί σε ελεύθερη κυκλοφορία. Η αρχή αυτή επιστρέφει το πρωτότυπο στον κάτοχο και φυλάσσει το αντίγραφο.

5. Όταν εφαρμόζεται η παράγραφος 4, το τμήμα των παράγωγων προϊόντων που δεν έχουν τεθεί σε ελεύθερη κυκλοφορία και θα μπορούσαν να υπαχθούν στο άρθρο 21 παράγραφος 1 στοιχείο α) πρώτη περίπτωση και τα οποία αντιστοιχούν αναλογικά στην ποσότητα των παράγωγων προϊόντων που περιλαμβάνονται στο δελτίο INF 1 μπορούν να τεθούν σε ελεύθερη κυκλοφορία μόνο κατ' εφαρμογή του άρθρου 20 του βασικού κανονισμού.

6. Η αποδοχή της διασάφησης για θέση σε ελεύθερη κυκλοφορία συνεπάγεται ότι η υποχρέωση να εξαχθούν τα παράγωγα προϊόντα μεταβιβάζεται από τον κάτοχο της αδείας στο πρόσωπο που έχει συντάξει τη διασάφηση.

Το παράρτημα Ι αντικαθίσταται από το ακόλουθο παράρτημα Ι:

«ΠΑΡΑΡΤΗΜΑ Ι

ΚΑΤΑΛΟΓΟΣ ΤΩΝ ΕΜΠΟΡΕΥΜΑΤΩΝ (ΕΝΙΣΧΥΣΕΙΣ ΣΤΗΝ ΠΑΡΑΓΩΓΗ) ΠΟΥ ΑΝΑΦΕΡΟΝΤΑΙ ΣΤΟ ΑΡΘΡΟ 2

Όλα τα εμπορεύματα που δεν συναντώνται τα παράγωγα προϊόντα, τα οποία όμως επιτρέπουν ή διευκολύνουν την παραγωγή των παράγωγων προϊόντων, ακόμη και αν εξαφανίζονται τελείως ή εν μέρει κατά τη διάρκεια της χρησιμοποίησης τους, εκτός από τα ακόλουθα εμπορεύματα:

α) Πηγές ενέργειας, εκτός από τα καύσιμα που είναι αναγκαία για τη δοκιμή παράγωγων προϊόντων ή για την ανίχνευση ελαττωμάτων εμπορευμάτων εισαγωγής που πρέπει να επισκευαστούν·

β) λιπαντικά, εκτός από εκείνα που είναι αναγκαία για τη δοκιμή, τη βαθμονόμηση, τη ρύθμιση ή την αποσυναρμολόγηση των παράγωγων προϊόντων·

γ) υλικά και εργαλεία.»

Άρθρο 2

Ο κανονισμός αρχίζει να ισχύει από την 1η Ιανουαρίου 1988.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, 31 Ιουλίου 1987.

Για την Επιτροπή

COCKFIELD

Αντιπρόεδρος

(1) ΕΕ αριθ. L 188 της 20. 7. 1985, σ. 1.

(2) ΕΕ αριθ. L 351 της 12. 12. 1986, σ. 1.

(3) Βλέπε σελίδα 9 της παρούσας Επίσημης Εφημερίδας.